227.000 kroner før skat. Aalborg Håndbolds regnskab er netop blevet offentliggjort, og for syvende gang i træk er det et regnskab, der gør klubben stolte. Ifølge bestyrelsesformanden i Aalborg Håndbold, Eigild B. Christensen, skyldes plusset på kontoen ikke mindst, at klubben er den mest vindende klub i dansk herrehåndbold gennem de seneste ti år. I gennemsnit har 4000 publikummer heppet ved kampene i Jutlander Bank Arena i sidste sæson. - Det vidner om en helt unik opbakning og lover godt for fremtiden, siger Eigild B. Christensen. Han ser frem mod næste sæson, hvor målet er at spille om medaljer og gå videre fra Champions League gruppespillet. Kampe, der sælger billetter – så man forhåbentlig også kan komme ud af næste regnskabsår med sorte tal på bundlinjen. - Allerede i opstarten havde vi fulde huse til testkampene mod Kiel og Paris, og salget af sæsonkort er steget markant. Vi forventer desuden at øge vores sponsorindtægter, siger bestyrelsesformanden.

Referat:
For syvende gang i træk er regnskabet positivt ved Aalborg Håndbold.